भरतपुर। सर्वोच्चले दिएको आदेशको देवी ज्ञवालीले विरोध गर्नु भएको छ । एमालेका तर्फबाट भरतपुर महानगरपालिकाको मेयरको उम्मेदवार बन्नु भएका ज्ञवालीले सर्वोच्च अदालतको फैसलालाई दुर्भाग्यपूर्ण भन्नुभएको छ । भरतपुरमा पुनः मतदान गर्न नेपालको इतिहासमा स्वतन्त्र न्यायपालिकामाथि राज्यसत्ताको हस्तक्षेपको दृष्टान्तको रुपमा लिएको छु,’ उहाँले भन्नुभयो, ‘यो हामी जस्ता लोकतन्त्र र न्यायका लागि लडेका नागरिकका लागि अन्यन्तै दुःखद फैसला हो ।’ भरतपुरका मतदाताहरुले मलाई हौसला दिइरहनुभएको छ । निराश नहुनुस, न्यायको साथमा छौँ, अघिल्लोपटक पनि मतदान गरेका थियौँ, यसपटक पनि तपाईंलाई नै मतदान गर्छौं भनिरहनुभएको छ ।
